Térszínház

Antigoné - tragédia
2025-10-31 19:00 - 20:30 (Europe/Budapest) | Térszínház, Fő tér 1, Budapest, Budapest, 1033, Magyarország
Szophoklész Antigonéját 1996-ban mutattuk be, a fokozott érdeklődésre való tekintettel, azóta is folyamatosan műsoron tartjuk. Rendezője, a Jászai Mari-díjas Bucz Hunor 2022-ben eltávozott közülünk, így az előadás felújításának és életben tartásának feladata az itt maradt művésztársakra szállt. Nagy örömünkre.
Kaj Ádám, mint a felújítórendező munkatársa és Eperjes Károly, Kossuth- és Jászai-díjas művész, mint felújítórendező vesz részt a produkcióban. Mindketten személyes kapcsolatot ápoltak Bucz Hunorral, színházi nyelvének és ars poeticájának értő tolmácsolói. A felújított előadásban három új színművészt is köszönthetünk: Kelecsényi Pannit, Wettstein Márkot és Szakács Tibort.
A rendező naplójából:
Az állam és az egy szem emberi lény egymást megtűrő együttélése sikertelen.
Az emberiség története dicstelen kísérletek sora. Az állam ethosza és az ember méltósága kibékíthetetlenül szemben állnak. Jaj annak, aki megtestesíteni készül bármelyiket… Jaj Kreónnak és jaj Antigonénak. A teremtés bűne ez.
“Kreón: Holtan se méltó szeretetre gyűlölőnk.
Antigoné: Az én vezérem szeretet, nem gyűlölet.
Kreón: Vezéreljen az Alvilágba: ott szeress!”
ANTIGONÉ: Papp Annamária
TEIRESZIÁSZ, ISZMÉNÉ: Kelecsényi Panni (két szerepben)
ŐR: Csuka János
HAIMON: Wettstein Márk
KREÓN: Téglás Márton
KARVEZETŐ: Szakács Tibor
TÉBAI VÉNEK: Kecskeméti Róbert, Wettstein Márk, Szamosvári Gyöngyvér
MASZK: Perger László
JELMEZ: Zanotta Veronika
ÁRNYKÉP: Kovács J. István
FÉNY: Braun Barna
ASSZISZTENS: Orbán Estilla
PRODUKCIÓS VEZETŐ: Bucz Magor (Junior Prima-díjas)
A felújítórendező munkatársa: Kaj Ádám
Felújítórendező: Eperjes Károly (Kossuth- és Jászai-díjas)
RENDEZTE: Bucz Hunor (Jászai-díjas)
JEGYEK ITT: https://www.tixa.hu/antigone-terszinhaz-20251031

Támogató: Nemzeti Kulturális Alap https://www.nka.hu

Óbudai lakcímkártyával rendelkező nézőink kedvezményesen válthatnak jegyet az előadásra, korlátozott számban.
Regisztráció telefonon: +36-1-388-4310
